જોકે પાણીના મામલે નવસારી પાલિકાને પુન: એકવાર પીછેહટ કરવી પડી છે. ધારણા પ્રમાણે નહેરનું પાણી પુન: ન મળવાને કારણે પાલિકા મુશ્કેલીમાં મુકાઈ ગઈ છે. પાલિકાએ આજે શુક્રવારે કરેલી જાહેરાતમાં જણાવ્યું કે નહેરનું રોટેશન 18મી માર્ચથી 31મી માર્ચ સુધી લંબાવાના કારણે નવસારીના તળાવમાં પાણી મળશે નહીં તેથી શહેરીજનોને આ સ્થિતિમાં શનિવારથી જ 31મી સુધી શહેરીજનોને પાણીનો પુરવઠો એક જ ટાઈમ આપવામાં આવશે. અહીં ઉલ્લેખનીય છે કે ગત 24મી ફેબ્રુઆરીથી નહેરનું પાણી બંધ થયું છે અને પાલિકાના તળાવમાં ઠલવાતું નથી. 20 દિવસથી પાણી ન આવતા શહેરના દુધિયા તળાવ અને દેસાઈ તળાવની સપાટી ક્રમશ: ઘટતી ગઈ છે.